A Bizottság 97/10/EK határozata

(1996. december 12.)

a törzskönyvezett lovaknak Dél-Afrikából a Közösségbe való ideiglenes beléptetésére és behozatalára irányadó 79/542/EGK tanácsi határozat, valamint a 92/160/EGK, a 92/260/EGK és a 93/197/EGK bizottsági határozat módosításáról

(EGT vonatkozású szöveg)

(97/10/EC)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 12. cikke (2) bekezdésére, 13. cikkének (3) bekezdésére, 14., 15., 16. cikkére, valamint 19. cikkének i. pontjára,

mivel Dél-Afrika szerepel a tagállamok által szarvasmarhafélék, sertések, lófélék, juhok és kecskék, valamint friss hús és húsipari termékek behozatalára feljogosított harmadik országok jegyzékét megállapító, legutóbb a 95/624/EK bizottsági határozattal [2] módosított 79/542/EGK tanácsi határozat [3] mellékletének 1. részében; mivel azonban Dél-Afrikából a lófélék behozatalát jelenleg felfüggesztették;

mivel a legutóbb a 95/536/EK határozattal [4] módosított 92/160/EGK bizottsági határozat [5] egyes harmadik országokat a lófélék behozatalához régiókba sorolta;

mivel a legutóbb a 92/279/EGK határozattal [6] módosított 92/260/EGK bizottsági határozat [7] megállapította a törzskönyvezett lovak ideiglenes behozatalára irányadó állat-egészségügyi feltételeket és az állatorvosi bizonyítvány kiállítását;

mivel a legutóbb a 96/279/EK határozattal módosított 93/197/EGK bizottsági határozat [8] megállapította a törzskönyvezett, valamint a tenyésztés és termelés céljából tartott lófélék behozatalára irányadó állat-egészségügyi feltételeket és állatorvosi bizonyítványok kiállítását;

mivel a Dél-Afrikába kiküldött bizottsági állatorvosi küldöttség látogatását követően úgy tűnik, hogy az állat-egészségügyi helyzetet jól strukturált és szervezett állat-egészségügyi szolgálatok kielégítő ellenőrzés alatt tartják;

mivel az afrikai lópestis Dél-Afrika bizonyos részein endémiás betegség; mivel azonban a Fok-félsziget már több mint öt éve mentes az afrikai lópestistől, és az elmúlt 12 hónap során az afrikai lópestis ellen nem vakcináztak;

mivel az afrikai lópestissel kapcsolatban végzett kezdő szeroepidemiológiai szűrést olyan kielégítő eredménnyel végezték a tervezett afrikailópestis-mentes területen található valamennyi lovon és az egyéb lófélék reprezentatív mintáján, továbbá Western Cape tartományban a javasolt felügyeleti és védelmi övezetben élő lovak véletlenszerű mintáira nézve, amelynek alapján meghatározható az ott élő lófélék populációjának szerológiai helyzete az afrikai lópestis és a lovak járványos agy- és gerincvelő-gyulladását okozó vírusokkal szembeni ellenanyagok vonatkozásában;

mivel a lovak tenyészbénasága Dél-Afrika bizonyos részein endémiás betegség; mivel azonban Western Cape tartomány már több mint hat hónapja mentes a tenyészbénaságtól; mivel Dél-Afrika hivatalosan már több mint hat hónapja mentes a takonykórtól, a járványos agy- és gerincvelő-gyulladás valamennyi fajtájától, a lovak fertőző kevésvérűségétől és a fertőző hólyagos szájgyulladástól;

mivel a dél-afrikai állatorvosi hatóságok garantálták, hogy a 90/426/EGK tanácsi irányelv A. mellékletében említett, a lófélék bármely fertőző vagy ragályos betegségének megállapításáról és az oltási politika bármely változásáról 24 órán belül fax, távirat vagy telex útján, továbbá a lófélékkel kapcsolatos behozatali politika változásairól kellő időben értesítik a Bizottságot és a tagállamokat;

mivel a dél-afrikai állatorvosi hatóságok bizonyos garanciákat adtak a Közösségbe ideiglenes beléptetésre vagy tartós behozatalra szánt törzskönyvezett lovak tekintetében;

mivel az állat-egészségügyi feltételeket az érintett harmadik ország állat-egészségügyi helyzete szerint kell elfogadni; mivel a mozgás ellenőrzésével és karanténnal kapcsolatban Dél-Afrikában szükséges követelmények miatt ez az eset csak a törzskönyvezett lovak ideiglenes beléptetésére és behozatalára vonatkozik;

mivel a 79/542/EGK, a 92/160/EGK, a 92/260/EGK és a 93/197/EGK határozatokat megfelelően módosítani kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Dél-Afrika régiókba sorolása a Közösségbe történő ideiglenes beléptetésre vagy behozatalra szánt törzskönyvezett lovak tekintetében azzal a feltétellel érvényes, amennyiben az I. mellékletben foglalt kiegészítő garanciák teljesülnek.

2. cikk

A 79/542/EGK határozat mellékletének 1. részében a "Külön megjegyzések" alatti "élő állatok" oszlopban a Dél-Afrikára vonatkozó (6) lábjegyzet helyébe (5) lép.

3. cikk

A 92/160/EGK határozat melléklete a következőképpen módosul:

1. a melléklet a következő szöveggel egészül ki:

"Dél-Afrika (3)

Fokváros térsége az alábbi körülhatárolás szerint:

északi határ: | Blaauwberg Road (M14) |

keleti határ: | Koeberg Road (M14), Plaatekloof Road (M14), N7-es főút, N1-es főút és M5-ös főút |

déli határ: | Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, a Union Drive egészen a Newlands Forestry Stationig és az Echo Gorge of Table Mountainon át a Camps Bayig |

nyugati határ: | a Camps Bay és Blaauwberg Road közötti tengerparti szakasz" |

2. a melléklet a következő megfelelő lábjegyzettel egészül ki:

"(3) A Közösségbe csak törzskönyvezett lovak ideiglenes beléptetése és tartós behozatala engedélyezett."

4. cikk

A 92/260/EGK tanácsi határozat a következőképpen módosul:

1. az I. melléklet a következő szöveggel egészül ki:

"F. csoport

Dél-Afrika (1)";

2. a II. melléklet a következő rendelkezéssel egészül ki:

a) "F. Egészségügyi bizonyítvány törzskönyvezett lovak ideiglenes beléptetéséhez az F csoportba tartozó harmadik országokból"

;

b) e határozat II. melléklete.

5. cikk

A 93/197/EGK tanácsi határozat a következőképpen módosul:

1. az I. melléklet a következő szöveggel egészül ki:

"F csoport

Dél-Afrika (1)";

2. a II. melléklet a következő rendelkezéssel egészül ki:

a) "F. Egészségügyi bizonyítvány törzskönyvezett, valamint tenyésztés és termelés céljából tartott lófélék behozatalához az F csoportba tartozó harmadik országokból"

;

b) e határozat III. melléklete.

6. cikk

Ennek a határozatnak a tagállamok a címzettjei.

Kelt Brüsszelben, 1996. december 12-én.

a Bizottság részéről

Franz Fischler

a Bizottság tagja

[1] HL L 224., 1990.8.18., 42. o.

[2] HL L 279., 1996.10.31., 33. o.

[3] HL L 146., 1979.6.14., 15. o.

[4] HL L 304., 1995.12.16., 49. o.

[5] HL L 71., 1992.3.18., 27. o.

[6] HL L 107., 1996.4.30., 1. o.

[7] HL L 130., 1992.5.15., 67. o.

[8] HL L 86., 1993.4.6., 16. o.

--------------------------------------------------

I. MELLÉKLET

További garanciák Dél-Afrika régiókba sorolásához a törzskönyvezett lovaknak az Európai Közösségbe történő ideiglenes beléptetése és behozatala tekintetében

1. Dél-Afrikában a következő betegségek tartoznak bejelentési kötelezettség alá:

afrikai lópestis (AHS), takonykór, tenyészbénaság, a járványos agy- és gerincvelő-gyulladás valamennyi fajtája (ideértve a venezuelai változatot is), a lovak fertőző kevésvérűsége, fertőző hólyagos szájgyulladás, lépfene és veszettség.

Az állatbetegségekről szóló törvény rendelkezéseivel összhangban Western Cape tartomány teljes egésze "afrikailópestis-ellenőrzési terület"-nek minősül. Az afrikai lópestisre vonatkozó régiókba sorolás tekintetében Western Cape tartomány területe afrikailópestis-mentes területre, felügyeleti övezetre és védelmi övezetre oszlik.

Az állatbetegségekről szóló törvény rendelkezéseivel összhangban Western Cape tartományon belül az afrikai lópestis "ellenőrzött betegség"-nek számít.

2. Régiókba sorolás:

2.1. Afrikailópestis-mentes terület.

Fokvárosnak az alábbi körülhatárolás szerinti területe mentes az afrikai lópestistől:

–északi határ: | Blaauwberg Road (M14) |

–keleti határ: | Koeberg Road (M14), Plaatekloof Road (M14), N7-es főút, N1-es főút és M5-ös főút |

–déli határ: | Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, a Union Drive egészen a Newlands Forestry Stationig és az Echo Gorge of Table Mountainon át a Camps Bayig |

–nyugati határ: | a Camps Bay és Blaauwberg Road közötti tengerparti szakasz. |

2.2. Afrikailópestis-felügyeleti övezet:

Az afrikailópestis-mentes területet egy legalább 50 km széles felügyeleti övezet veszi körül, amely Fokváros, Vredenburg, Hopefield, Moorreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset West, Mitchell’s Plain és Strand közigazgatási kerületeit foglalja magában, és amelyet északon a Berg Rivier, keleten a Hottentots Holland Mountains, délen és nyugaton pedig a tengerpart határol.

2.3. Afrikailópestis-védelmi övezet:

A felügyeleti övezetet egy legalább 100 km széles védelmi övezet veszi körül, amely Vanrynsdorp, Vredendal, Clanwilliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu, Swellendam, Laingsburg, Ladismith, Heidelberg, Riversdale, Mossel Bay, Calitzdorp, Oudtshoorn, George, Knysna, Uniondale, Prince Albert, Beaufort west és Murraysburg közigazgatási kerületeit foglalja magában.

2.4. Afrikai lópestissel fertőzött övezet:

A Dél-afrikai Köztársaság területének Western Cape tartományon kívüli része.

3. Védőoltás:

3.1. Nem engedélyezett vakcinázás az afrikai lópestis ellen a mentes területen és a felügyeleti övezetben.

Azonban a Dél-afrikai Köztársaság Mezőgazdasági Minisztériumának állat-egészségügyi főosztályvezetője eltéréssel engedélyezheti azon lovak védőoltását – kizárólag állatorvos közreműködésével egy, a gyártó által előírt, törzskönyvezett polivalens AHS vakcina alkalmazásával –, amelyek várhatóan elhagyják a mentes területet vagy a felügyeleti övezetet annak határain át, de csak azzal a feltétellel, hogy e lovak a mentes területen vagy a felügyeleti övezeten kívüli rendeltetési helyre történő indulás időpontjáig nem hagyhatják el a gazdaságot.

3.2. Amennyiben a mentes területen vagy a felügyeleti övezeten kívül kerül sor törzskönyvezett lovak AHS elleni védőoltására, úgy azt állatorvosnak kell végeznie egy, a gyártó által előírt, törzskönyvezett polivalens AHS vakcina alkalmazásával, és a vakcinázás megtörténtét fel kell tüntetni az állatútlevélben.

4. A gazdaságok nyilvántartása és a lófélék azonosítása:

4.1. A mentes területen belül valamennyi – a 90/426/EGK irányelv 2. cikkének a) bekezdésében meghatározott jelentés szerinti – gazdaságot a terület hatósági állatorvosa azonosítja, tartja nyilván és felügyeli.

4.2. Azonosított a mentes területen tartózkodó valamennyi lóféle, és a nyilvántartások tartalmazzák az állat mozgásával, illetve addigi egészségi állapotával és védőoltásával kapcsolatos adatokat.

5. A mozgás ellenőrzése

5.1. Tiltott a lófélék bármely mozgása a fertőzött övezetből a védelmi övezetbe, a felügyeleti övezetbe és a mentes területre, továbbá a lófélék bármely mozgása a védelmi övezetből a felügyeleti övezetbe és a mentes területre, valamint a lófélék bármely mozgása a felügyeleti övezetből a mentes területre.

5.2. Az 5.1. pontban meghatározott zárlattól eltérve a lófélék a törzskönyvezett lovak kivételével azonban kizárólag a 90/426/EGK irányelv 5. cikkének (3) bekezdésében foglalt feltételek szerint engedhetők be a fertőzött övezetből a védelmi övezetbe, a felügyeleti övezetbe és a mentes területre, továbbá a védelmi övezetből a felügyeleti övezetbe és a mentes területre, valamint a felügyeleti övezetből a mentes területre.

5.2.1. A betegséget terjesztő rovarok szempontjából június, július és augusztus hónap jelenti a 90/426/EGK irányelv 5. cikke (3) bekezdésének a) pontja szerint szükséges biztonsági időszakot.

5.2.2. A lóféléket a karanténból megfelelően azonosítottan engedik ki.

5.2.3. Az 5.2. pontban foglalt rendelkezéseken túlmenően a vágásra szánt lófélék nem léptethetők be a mentes területre, továbbá a felügyeleti övezetbe csak a hatósági állatorvos felügyelete mellett, a kijelölt vágóhídon történő azonnali levágás céljából léptethetők be.

5.3. Az 5.1. pontban meghatározott rendelkezésektől eltéréssel azonban az alábbi feltételek mellett engedélyezhető törzskönyvezett lovak szállítása a fertőzött övezetből a védelmi övezetbe:

5.3.1. A lovat állatútlevéllel kell azonosítani és abban fel kell tüntetni a védőoltásra vonatkozó adatokat.

5.3.2. A ló mozgásáról a kibocsátó hatósági állatorvosnak előzetesen értesítenie kell a rendeltetési kerület felelős hatósági állatorvosát.

5.3.3. A lovat az állatútlevél részét képező és a származási telephelyen egy hatósági állatorvos – a 90/426/EGK irányelv 2. cikkének h) pontjában meghatározott értelemben vett hatósági állatorvos – által kibocsátott bizonyítványnak kell kísérnie.

5.3.4. A bizonyítványban jelezni kell, hogy a ló

- a feladás előtti 48 órán belül klinikai vizsgálaton esett át, és semmilyen betegség klinikai tüneteit nem mutatta,

- az utóbbi 15 nap során nem került érintkezésbe (amennyire ez megállapítható) fertőző vagy ragályos betegségben szenvedő egyéb lófélékkel,

- nem származik olyan területről, ahol a lófélékre ragályos betegségek miatt állat-egészségügyi korlátozások vannak hatályban, illetve nem származik állat-egészségügyi korlátozások alatt álló gazdaságból,

- nem olyan gazdaságból származik, ahol az utóbbi 60 nap során afrikai lópestis fordult elő,

- afrikai lópestis elleni védőoltását állatorvos végezte egy, a gyártó által előírt, törzskönyvezett polivalens AHS vakcina alkalmazásával, legalább 60 nappal és legfeljebb 24 hónappal a védelmi övezetbe való belépés előtt.

5.4. Az 5.1. pontban meghatározott rendelkezésektől eltéréssel azonban az alábbi feltételek mellett engedélyezhető törzskönyvezett lovak szállítása a fertőzött övezetből vagy a védelmi övezetből a felügyeleti övezetbe:

5.4.1. A lovat állatútlevéllel kell azonosítani és abban fel kell tüntetni a védőoltásra vonatkozó adatokat.

5.4.2. A ló mozgásáról a kibocsátó hatósági állatorvosnak előzetesen értesítenie kell a rendeltetési kerület felelős hatósági állatorvosát.

5.4.3. A lovat az állatútlevél részét képező és a származási telephelyen egy hatósági állatorvos – a 90/426/EGK irányelv 2. cikkének h) pontjában meghatározott értelemben vett hatósági állatorvos – által kibocsátott bizonyítványnak kell kísérnie.

5.4.4. A bizonyítványban jelezni kell, hogy a ló

- a feladás előtti 48 órán belül klinikai vizsgálaton esett át és semmilyen betegség klinikai tüneteit nem mutatta,

- az utóbbi 15 nap során nem került érintkezésbe (amennyire ez megállapítható) fertőző vagy ragályos betegségben szenvedő egyéb lófélékkel,

- nem származik olyan területről, ahol a lófélékre ragályos betegségekre vonatkozó állat-egészségügyi korlátozások vannak hatályban, illetve nem származik állat-egészségügyi korlátozások alatt álló gazdaságból,

- nem olyan gazdaságból származik, ahol az utóbbi 60 nap során afrikai lópestis fordult elő,

- afrikai lópestis elleni védőoltását állatorvos végezte egy, a gyártó által előírt, törzskönyvezett polivalens AHS vakcina alkalmazásával, legalább 60 nappal és legfeljebb 24 hónappal a felügyeleti övezetbe belépés előtt.

5.5. Az 5.1. pontban meghatározott rendelkezésektől eltéréssel azonban az alábbi feltételek mellett engedélyezhető törzskönyvezett lovak mozgása a mentes területre:

5.5.1. Törzskönyvezett lovaknak a fertőzött övezetből, a védelmi övezetből vagy a felügyeleti övezetből a mentes területre mozgása az alábbi feltételek mellett engedélyezhető:

5.5.1.1. A lovat állatútlevéllel kell azonosítani és abban fel kell tüntetni a vakcinázásra vonatkozó adatokat.

5.5.1.2. A ló mozgásáról a kibocsátó hatósági állatorvosnak előzetesen értesítenie kell a rendeltetési kerület felelős hatósági állatorvosát.

5.5.1.3. A lovat az állatútlevél részét képező és a származási telephelyen egy hatósági állatorvos – a 90/426/EGK irányelv 2. cikkének h) pontjában meghatározott értelemben vett hatósági állatorvos – által kibocsátott bizonyítványnak kell kísérnie.

5.5.1.4. A bizonyítványban jelezni kell, hogy a ló

- a feladás előtti 48 órán belül klinikai vizsgálaton esett át és semmilyen betegség klinikai tüneteit nem mutatta,

- az utóbbi 15 nap során nem került érintkezésbe (amennyire ez megállapítható) fertőző vagy ragályos betegségben szenvedő egyéb lófélékkel,

- nem származik olyan területről, ahol a lófélékre ragályos betegségekre vonatkozó állat-egészségügyi korlátozások vannak hatályban, illetve nem származik állat-egészségügyi korlátozások alatt álló gazdaságból,

- nem olyan gazdaságból származik, ahol az utóbbi 60 nap során afrikai lópestis fordult elő,

- a felügyeleti övezeten kívüli területről származó ló afrikai lópestis elleni védőoltását állatorvos végezte egy, a gyártó által előírt, törzskönyvezett polivalens AHS vakcina alkalmazásával, legalább 60 nappal és legfeljebb 24 hónappal a mentes övezetbe való belépés előtt.

5.5.2. Az 5.5.1. pontban meghatározott rendelkezésektől eltéréssel az illetékes állatorvosi hatóságok azonban engedélyezhetik egy, a felügyeleti övezetben található gazdaságból származó törzskönyvezett ló ideiglenes beléptetését a mentes területre az alábbi feltételek mellett:

5.5.2.1. A lovat állatútlevél kíséri. Az állatútlevélben fel kell tüntetni a vakcinázásra vonatkozó adatokat.

5.5.2.2. A ló megjelölésének biztosítania kell az egyszerű azonosságvizsgálatot, ezáltal az állat és az állatútlevél közötti egyezőség megállapíthatóságát.

5.5.2.3. Az állatútlevél tartalmazza az engedélyt. Az engedélyt vissza kell vonni abban az esetben, ha az engedély kibocsátásának alapjául szolgáló feltételek már nem teljesülnek.

5.5.2.4. A ló nem olyan területről származik, ahol a lófélékre ragályos betegségek miatt vonatkozó állat-egészségügyi korlátozások vannak hatályban, illetve nem származik állat-egészségügyi korlátozások alatt álló gazdaságból.

5.5.2.5. A felügyeleti övezetben a kijelölt gazdaság egy, a mentes területen folytatottal egyenértékű monitoring program részét képezi.

5.5.2.6. A ló beléptetése csak a napkeltét követő két óra és ugyanaznap napnyugtát megelőző két óra közötti időszakban lehetséges.

5.5.2.7. A lovat elkülönítették a más egészségügyi állapotú lóféléktől.

5.5.3. Az 5.5.1. pontban meghatározott rendelkezésektől eltéréssel azonban az illetékes állatorvosi hatóságok az alábbi feltételek mellett engedélyezhetik egy, a felügyeleti övezetben található kijelölt gazdaságba történő ideiglenes mozgást követően visszatérő törzskönyvezett ló újbóli beléptetését a mentes terület valamely gazdaságába:

5.5.3.1. A lovat állatútlevél kíséri. Az állatútlevélben fel kell tüntetni a vakcinázásra vonatkozó adatokat.

5.5.3.2. Az állatútlevél tartalmazza az engedélyt. Az engedélyt vissza kell vonni abban az esetben, ha az engedély kibocsátásának alapjául szolgáló feltételek már nem teljesülnek.

5.5.3.3. A ló nem olyan területről származik, ahol a lófélékre ragályos betegségek miatt vonatkozó állat-egészségügyi korlátozások vannak hatályban, illetve nem származik állat-egészségügyi korlátozások alatt álló gazdaságból.

5.5.3.4. A felügyeleti övezetben a kijelölt gazdaság egy, a mentes területen folytatottal egyenértékű monitoring program részét képezi.

5.5.3.5. A ló beléptetése a mentes területről a felügyeleti övezetbe, majd vissza a mentes területre csak a napkeltét követő két óra és ugyanaznap napnyugtát megelőző két óra közötti időszakban lehetséges.

5.5.3.6. A lovat elkülönítették a különböző egészségügyi állapotú lóféléktől.

6. Monitoring

6.1. A mentes területen és az azt körülvevő felügyeleti övezetben folyamatos a monitoring.

6.2. Az afrikai lópestisre vonatkozóan havonta történik szeroepidemiológiai szűrés legalább 60 azonosított, nem oltott, a teljes mentes területről és felügyeleti zónából származó jelzőlovon annak érdekében, hogy megerősíthető legyen az afrikai lópestis hiánya a mentes területen és a felügyeleti zónában. A teszteredményeket havonta továbbítják a Bizottsághoz.

6.3. A mentes területen lovak minden olyan elhullásakor, amely gyaníthatóan valamely fertőző betegség következménye, továbbá valamennyi azonosított jelzőló elhullásakor hatósági boncolást végeznek és az eredményeket elfogadott diagnosztikai eljárások útján erősítik meg, majd továbbítják azokat a Bizottságnak.

7. Tartózkodási követelmények

7.1. Az Európai Közösségbe tartós behozatalra szánt törzskönyvezett lovaknak három hónapja, vagy három hónaposnál fiatalabbak esetén születésük óta vagy az Európai Közösségből az előző három hónap során történt behozataluk esetén beléptetésük óta szükséges a mentes területen tartózkodniuk.

7.2. Az Európai Közösségbe ideiglenes beléptetésre szánt törzskönyvezett lovaknak az Európai Közösségbe kivitelt közvetlenül megelőző 60 nap alatt állatorvosi felügyelet alatt álló gazdaságban szükséges tartózkodniuk:

- a mentes területen,

vagy

- az Európai Közösség valamely tagállamában, ha közvetlenül az Európai Közösség valamely tagállamából hozzák be azokat Dél-Afrika mentes területére,

vagy

- az Európai Közösség által a törzskönyvezett lovak ideiglenes beléptetésére vagy tartós behozatalára a 90/426/EGK irányelvvel összhangban jóváhagyott valamely harmadik ország területén vagy területrészén, ha közvetlenül Dél-Afrika mentes területére és legalább olyan szigorú feltételek mellett hozták be azokat, mint amelyeket törzskönyvezett lovaknak az érintett harmadik országból közvetlenül az Európai Közösség tagállamaiba történő ideiglenes beléptetésére vagy tartós behozatalára határoztak meg.

8. Karanténkövetelmények

8.1. A Közösségbe behozatalra vagy ideiglenes beléptetésre szánt törzskönyvezett lovaknak a kivitelt közvetlen megelőző 40 napot elkülönítve kellett tölteniük egy hatóságilag engedélyezett, vírushordozó-mentes karantén állomáson. Ez az időszak kötelező része a mentes területen előírt tartózkodási időtartamnak.

8.2. Az elkülönítési időszak alatt a lovat napnyugta előtt legalább két órával be kell zárni a vírushordozó-mentes istállóba és a másnapi napkeltét követően még két óráig ott kell tartani. Ha járatásra van szükség, akkor azt a karanténlétesítmény körülhatárolt területén belül kell biztosítani hatósági állatorvosi felügyelet mellett, hatékony rovarriasztóknak még az istállóból kihozatal előtti alkalmazását követően, és szigorúan elkülönítve azoktól a lóféléktől, amelyeket a kivitelre nem készítettek fel legalább olyan szigorú feltételek mellett, mint amelyeket az Európai Közösségbe ideiglenes beléptetésre és behozatalra előírnak.

8.3. Mind ez idáig Fokváros mentes területén csak a Montagu Gardens és a Kenilworth Lóversenypálya karanténállomását azonosították ilyen karanténlétesítmények létesítésére. Az állat-egészségügyi hatóságok vállalták, hogy további karanténállomások engedélyezése esetén értesítik a Bizottságot és a tagállamokat.

9. Tesztkövetelmények

9.1. Az elkülönítési időszak alatt az afrikai lópestisre, a lovak tenyészbénaságára, járványos agy- és gerincvelő-gyulladására és a megfelelő állat-egészségügyi bizonyítványban előírt bármely egyéb betegségére vonatkozó állat-egészségügyi tesztek elvégzése az eredmények bizonyítványban rögzítése mellett történik.

9.2. Valamennyi egészségügyi tesztet akkreditált laboratóriumban kell elvégezni.

10. Az állatorvosi bizonyítványt a karanténállomás hatósági állatorvosa bocsátja ki és írja alá.

11. A lovakat a karanténállomásról a repülőgépre vírushordozó-mentes körülmények között szállítják. A törzskönyvezett lovakat repülőgépen szállítják közvetlenül az Európai Közösségbe.

--------------------------------------------------

II. MELLÉKLET

"

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

"

--------------------------------------------------

III. MELLÉKLET

"

+++++ TIFF +++++

+++++ TIFF +++++

+++++ TIFF +++++

+++++ TIFF +++++

"

--------------------------------------------------